Gulai dagiang

Gulai dagiang marupuoan masakan nan babahan utamo dagiang jawi, kabau, ataupun kambiang nan diolah jo caro digulai. Gulai ko bakuah bawarna kuniang kamerahan dek pacampuan bumbu kunyik jo lado giliang. Jiniah lain dari gulai dagiang adolah gulai dagiang kambiang, gulai cubadak, ataupun gulau kapau.  Gulai iko identik jo manggunoan bumbu nan langkok, dagiang bakualitas jo sarato proses mamasak nan sabar untuak manghasilkan dagiang nan ampuak jo bumbu nan maresap samparono. Masakan gulai salain untuak dimakan sahari-hari juo manjadi hidangan pado acara adat ataupun acara kaagoaman sarupo manyambuik bulan puaso.

 Bahan jo caro mamasak 
Bahan utamo dalam mambuek gulai dagiang adolah dagiang jawi jo santan. Untuak bumbu palangkoknyo ado bawang merah, bawang putiah, lado merah, lado kutu, kunyik, sipadeh, langkueh, katumba jo garam. Caro mambueknyo partamo abuih dagiang sampai ampuak, tumis bumbu nan ado sampai harum jo masak. masuakan potongan dagiang aduak inggo dagiang tabaluik dek bumbu, masuakan santan tambahan asam kanndih masak jo api nan ketek supayo santan indak pacah. Padian kuah gulai mangental dan minyaknyo kalua, kamudian bisa disajiakan sacaro angek-angek.

 Rujuakan 

Kategori:Wiki Cinto Ramadan 2026
Kategori:Masakan Minang
Kategori:Masakan Minang